U deda je vždy veselo a zázračne. Čas tu plynie pomalšie a neďaleký les láka svojimi kúzlami. Mimi, Teo a Sárka sú ako väčšina nezbedných súrodencov, čo sa škriepi pre každú maličkosť a dedo nad tým len krúti hlavou – či by sa to celé nedalo trochu… obrátiť na dobro. A potom sa to stane. Stačí jeden nečakaný deň a začne sa dobrodružstvo na celý život. Les za dedovým domom zrazu nie je len miestom na šantenie. Ukrýva sa v ňom niečo zvláštne, hebké, vlnivé, červeno-ružovkasté a záhadné. Láskavý príbeh o súrodeneckej výprave, sile detskej predstavivosti, o priateľstve a rodine a o tom, že najväčšie poklady často nevidíme očami. Niektoré tajomstvá sa nezmestia do žiadneho batohu – iba do srdca
Vydavateľstvo Staviarsky production s.r.o, [Jakubovany]